		
Julen 2023
Julen nærmer seg, og det er tid for å sende en liten hilsen til alle frivillige ved Gausdal Frivilligsentral. 
Tusen, tusen takk for alt dere bidrar med i løpet av året! Enten det er noen timer her og der eller om dere har ukentlig og/eller faste oppdrag. Tusen takk for at dere stiller opp og gjør Gausdal til et bedre lokalsamfunn å leve i. Vi er så imponert over innsatsen dere legger ned, og vi vet at dere er med på å utgjøre en forskjell for andre.
Vi syns det er viktig å telle timene som blir lagt ned og synliggjøre alt som dere gjør. Statistikk hentes ut på slutten av året og blir rapportert inn i årsmeldingen. Det er ikke alle oppdrag vi har kontroll over, så dere som er besøksvenner, turvenner og ledsagere, vær så snill å sende en oversikt over antall timer for 2023 i starten av januar. 
Åpningstider i jula: 
Siste dag på Frivilligsentralen før jul blir onsdag 20.desember. Da blir det servering av karbonadesmørbrød på formiddagstreffet, før vi avslutter med bingo. Første åpningsdag på nyåret blir onsdag 3.januar. 
Vinterfest: 
Vi inviterer til vinterfest torsdag den 25. januar på Haugetun i Forset. Hold av datoen, så kommer det egen invitasjon etter hvert. Det vi kan si er at det blir mat, kaffe og underholdning. Dette erstatter julebordet, som vi har valgt bort i år. Det blir i stedet vinterfest, da vi har fått tilbakemeldinger om at det er mye annet som skjer i desember, og at det kan være fint å spare noe til nyåret. Vi håper å se mange av dere denne kvelden!
Aktiviteter i vinter: 
Mandager: 
Frivilligsentralen er åpen fra kl.10-14
Kl.10-11 Trim
Kl. 11-12 Balansetrening
Kl.11-12 Felles lunsj etter trim
Kl.12-14 Barseltreff 

Onsdager:
Frivilligsentralen er åpen fra kl.10-14
Kl. 10-11 Datahjelp
Kl. 11-13 Formiddagstreff med bingo 
Kl. 13-14 Babysang
Kl.14 -1730 Etter skoletid
 
Lokalene våre leies ut gratis til lag og foreninger. Det er litt ledig tid, så om det er ønske om å starte opp en ny møteplass eller aktivitet, ta kontakt. Det er alltid kjekt med innspill og samarbeid med andre. 
DKSS: 
Vårprogrammet for den kulturelle spaserstokken kommer på nyåret. Dette sendes i egen epost. 
Evaluering av TV-aksjon
Frivilligsentralen koordinerer arbeidet rundt Tv-aksjonen. Kommunekomiteen skal ha et evalueringsmøte 5.februar for å gå igjennom årets aksjon, samtidig som vi starter planlegging av neste års aksjon. Er det noen som kunne tenke seg å sitte i kommunekomiteen for 2024? I så fall, ta kontakt så kan vi forklare litt nærmere hva dette går ut på. I korte trekk er det planlegging av aksjonen. Innsamlingen i 2024 år til Barnekreftforeningen. 
Vi håper dere tar kontakt hvis dere lurer på noe eller har innspill. Vi er avhengig av tilbakemeldinger fra dere for å gjøre en god jobb! 

Så med dette ønsker vi dere alle en riktig god jul!!
Med vennlig hilsen 
Gausdal Frivilligsentral  

